**भारत सरकार**

**रेल मंत्रालय**

**राज्‍य सभा**

**14.12.2018 के**

**अतारांकित प्रश्‍न सं. 628 का उत्‍तर**

**रेल लाइनों का विद्युतीकरण**

**628. डॉ. टी. सुब्‍बारामी रेड्डी:**

**श्रीमती अम्बिका सोनी:**

**क्‍या रेल मंत्री यह बताने की कृपा करेंगे कि:**

(क) रेल नेटवर्क में कितने किलोमीटर रेल मार्ग का पहले ही विद्युतीकरण हो चुका है और कितने किलोमीटर रेलमार्ग के विद्युतीकरण का काम चल रहा है;

(ख) क्‍या रेलवे ने तेल आयात को कम करने और कार्बन उत्‍सर्जन को कम करने के लिए सभी रेल लाइनों का विद्युतीकरण करने के कार्य में तीव्रता लाई है;

(ग) यदि हां, तो तत्‍संबंधी ब्‍यौरा क्‍या है और कार्य पूरा होने की समय-सीमा क्‍या है; और

(घ) शेष बचे किलोमीटर रेल मार्ग के विद्युतीकरण की लागत और विदेशी मुद्रा में बचत तथा कार्यकुशलता के कारण होने वाली बचत का ब्‍यौरा क्‍या है?

**उत्‍तर**

**संचार मंत्रालय में राज्‍य मंत्री (स्‍वतंत्र प्रभार) एवं**

**रेल मंत्रालय में राज्‍य मंत्री (श्री मनोज सिन्‍हा)**

(क) से (घ) : एक विवरण सभा पटल पर रख दिया गया है।

\*\*\*\*\*\*

रेल लाइनों के विद्युतीकरण के संबंध में 14.12.2018 को राज्‍य सभा में डॉ. टी. सुब्‍बारामी रेड्डी और श्रीमती अम्बिका सोनी के अतारांकित प्रश्‍न संख्‍या 628 के भाग (क) से (घ) के उत्‍तर से संबंधित **विवरण।**

(क): 01.04.2018 को भारतीय रेल पर 30,212 मार्ग कि.मी. (आरकेएम) विद्युतीकृत है और 33,658 मार्ग कि.मी. पर विद्युतीकरण कार्य प्रगति पर है जिसमें सितम्बर 2018 में स्वीकृत 13,675 मार्ग कि.मी. शामिल है।

(ख) और (ग): जी हां। आयातित डीजल ईंधन पर निर्भरता और कार्बन उत्सर्जन में कमी करने के उद्देश्य से रेलवे लाइनों के विद्युतीकरण के कार्य में तेजी लाने के लिए भारतीय रेल द्वारा एक महत्वपूर्ण कार्य शुरु किया गया है। गत तीन वर्ष में रेल विद्युतीकरण क्षेत्र में हासिल उपलब्धियों और मौजूदा तथा अगले तीन वर्ष के लिए नियोजन का ब्यौरा नीचे दिया गया है:-

* **उपलब्धियां**

|  |  |  |  |
| --- | --- | --- | --- |
| **वर्ष** | **मार्ग किलोमीटर** | **वर्ष** | **मार्ग किलोमीटर** |
| 2010-11 | 75 | 2014-15 | 1176 |
| 2011-12 | 595 | 2015-16 | 1502 |
| 2012-13 | 1337 | 2016-17 | 1646 |
| 2013-14 | 610 | 2017-18 | 4087 |
| कुल | 2617 | कुल | 8411 |

* **नियोजन**

|  |  |
| --- | --- |
| **वर्ष** | **मार्ग किलोमीटर** |
| 2018-19 | 6000 |
| 2019-20 | 7000 |
| 2020-21 | 10500 |
| 2021-22 | 10500 |

(घ) : शेष 33,658 मार्ग कि.मी. के विद्युतीकरण की स्वीकृत लागत 29,486 करोड़ रुपए है।

भारतीय रेल के बड़ी लाइन मार्गों के पूर्ण विद्युतीकरण से निम्नानुसार बचत होगी:

1. भारतीय रेल के ऊर्जा बिल में लगभग 13,000 करोड़ रुपए/प्रतिवर्ष कमी आएगी।
2. जीवाश्म ईंधन (डीजल) की खपत में लगभग 2.8 बिलियन लीटर की कमी आएगी जिससे विदेशी विनिमय की बचत होगी।

\*\*\*\*\*